Pred nedavnim bi bilo opazovanje nečesa, ki se uniči med padanjem
proti črni luknji, znanstvena fantastika.
Vendar je postalo realnost za astronome, ki uporabljajo Very Large Telescope na ESO.
To je ESOcast!
Vrhunska znanost in življenje v zakulisju ESO,
Evropskega južnega observatorija.
Pozdravljeni, dobrodošli na ESOcast.
V tej epizodi bomo videli, kako se je znanstvena fantastika prelevila v znanstveni dokaz,
ko so astronomi opazovali postopno uničevanje oblaka plina,
ki ga privlači supermasivna črna luknja.
Teleskope observatorija ESO so uporabili za 20 letno sledenje zvezdi,
ki kroži okrog ogromne črne luknje v centru naše Galaksije.
Masa te črne luknje je težka štiri milijone Sonc,
kar ji je dodelilo naziv supermasivne črne luknje.
Čeprav je ogromna,
črno luknjo hrani trenutno zelo malo materiala in se ne močno blešči,
vendar to se bo spremenilo.
S pomočjo Very Large Telescope na ESO
je skupina astronomov odkrila nov objekt,
ki se z vrtoglavo hitrostjo premika skroraj premočrtno proti črni luknji.
Ta objekt ni zvezda, ampak oblak plina.
Oblak je pretežno sestavljen iz vodika,
plina, ki ga lahko vsekakor vidimo vsenaokrog v galaktičnem centru.
Ta poseben oblak je težak več ali manj trikrat toliko kot Zemlja.
To je precej majhen in le droben oblak,
vendar žari zelo svetlo v svetlobi zvezd, ki ga obdajajo.
Ko so astronomi gledali,
je oblak pospeševal, ko se je približeval veliki črni luknji.
Njegova hitrost se je podvojila v zadnjih sedmih letih
in se sedaj hitro bliža proti črni luknji s hitrostjo več kot 8 milijonov km/h.
Astronomi so že videli zunanje plasti oblaka, ki so
se vedno bolj trgale v zadnjih nekaj letih, odkar se približuje črni luknji.
Najbolj vznemirljivi del pa mora še priti.
Črna luknja, predstavljajte si jo tule,
izvaja izjemno močan gravitacijski privlak
in oblak, ko prihaja vanjo, se bo razpotegnil in podaljšal,
postal bo kot neke vrste špaget.
Razpotegnil se bo in padal v črno luknjo.
Naslednjih nekaj let bo res fantastičnih in vznemirljivih,
saj šele spoznavamo to območje.
Tukajle prihaja oblak in se raztrže,
vendar bo sedaj začel interagirati z vročim plinom okrog črne luknje.
Tega nismo še nikoli prej videli.
Nihče ne ve, kaj se bo zgodilo.
Oblak plina se bo verjetno segrel
in morda začel oddajati rentgensko sevanje, medtem ko se bo raztrgal.
Ob koncu bo material končno izginil s tem, da bo padel v črno luknjo.
Za znanstvenike
je ta dogodek enkratna priložnost, da preučijo vroči plin okrog črne luknje.
Kako gre material v črno luknjo nam še ni jasno,
ne razumemo vseh detajlov.
In tukaj v galaktičnem centru imamo celo priložnost,
da ta proces preučimo.
Kako pade v resnici material v črno luknjo in kateri so fizikalni procesi,
kako pride do interakcij v tem zelo središčnem področju.
Gre za fantastično priložnost.
Pravzaprav je to znanstvena fantastika, ki postane znanstveno dejstvo.
Producent ESOcasta je ESO, Evropski južni observatorij.
ESO, Evropski južni observatorij,
je pomembna medvladna znanstvena in tehnološka organizacija za astronomijo,
ki projektira, gradi in upravlja svetovno najbolj napredne zemeljske teleskope.
Izpis v angleščini: ESO, prevod v slovenščino: ekipa Portal v vesolje.
Zdaj, ko vas je ESO priklenil na Zemljo,
lahko "odletite iz tega sveta" s Hubblom.
Hubblecast razkriva najnovejša odkritja
najbolj znanega in nagrajenega vesoljskega observatorija,
Vesoljskega Teleskopa Hubble organizacij NASA in ESA.